
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3144 

11 Δεκεμβρίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθιέρωση απογευματινής υπερωριακής εργασίας 

υπαλλήλων του Γ.Λ.Κ. 1 

Πρόγραμμα επιχορήγησης επιχειρήσεων για την πρό¬ 
σληψη ανέργων νέων που είχαν ενταχθεί σε πρό¬ 
γραμμα «Επιταγή εισόδου στην αγορά εργασίας για 
ανέργους νέους έως 29 ετών» ή «Επιταγή Εισόδου 
στην αγορά εργασίας για ανέργους νέους ηλικίας 
έως 29 ετών στον κλάδο του τουρισμού». 2 

ΑΠΟΦΑΣΕΙΣ 


Αριθμ. 2/101046/0022 (1) 

Καθιέρωση απογευματινής υπερωριακής εργασίας 
υπαλλήλων του Γ.Λ.Κ. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και Κυβερνητικά Όργανα που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98/Α'). 

2. Τις διατάξεις του άρθρου 20 του ν. 4024/2011 (ΦΕΚ 226/ 
τ.Α'/27-10-2011) «Συνταξιοδοτικές ρυθμίσεις, ενιαίο μι¬ 
σθολόγιο- βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012-2015», όπως ισχύει, μετά 
την αντικατάσταση της παρ. 2 από το άρθρο 45 παρ. 1 
του ν. 4071/2012 (ΦΕΚ 85/Α711-4-2012) «Ρυθμίσεις για την 
τοπική ανάπτυξη, την αυτοδιοίκηση και την αποκεντρω¬ 
μένη διοίκηση Ενσωμάτωση Οδηγίας 2009/50/ΕΚ». 

3. Την υπ’ αριθμ. Υ48/9.7.2012 απόφαση με θέμα «Κα¬ 
θορισμός αρμοδιοτήτων του Αναπληρωτή Υπουργού 
Οικονομικών Χρήστου Στάίκούρα» (ΦΕΚ 2105/Β79-7.2012). 

4. Την υπ’ αριθμ. 2/46430/0004/24-7-2012 (ΦΕΚ 2183/Β7 
24-4-2012) απόφαση Μεταβίβαση αρμοδιοτήτων και 
της εξουσίας να υπογράφουν «Με εντολή Αναπληρω¬ 
τή Υπουργού» στο Γενικό Γραμματέα Δημοσιονομικής 
Πολιτικής, στους Προϊσταμένους Γενικών Διευθύνσεων, 
Διευθύνσεων και Τμημάτων της Γενικής Γραμματείας 
Δημοσιονομικής Πολιτικής/Γενικού Λογιστηρίου του 
Κράτους του Υπουργείου Οικονομικών. 

5. Το γεγονός ότι παρίσταται ανάγκη παροχής εργασί¬ 
ας πέρα από το κανονικό ωράριο, σε σαράντα τέσσερις 
(44) υπαλλήλους της Γ ενικής Διεύθυνσης Δημοσιονομι¬ 


κών Ελέγχων, προκειμένου η Υπηρεσία αυτή να αντιμε¬ 
τωπίσει τον ιδιαίτερο φόρτο εργασίας, λόγω κυρίως της 
διενέργειας εκτάκτων ελέγχων έπειτα από εισαγγελική 
παραγγελία και της διενέργειας τακτικών ελέγχων με 
προθεσμία μέχρι το τέλος του τρέχοντος έτους. 

6. Το αριθ. 2/101046/0004/19-11-2013 έγγραφο της Δι¬ 
εύθυνσης Δ4 Προσωπικού του Γ ενικού Λογιστηρίου του 
Κράτους. 

7. Την υπ’ αριθμ. 2/107667/29-11-2013 απόφαση δέσμευ¬ 
σης πίστωσης της Διεύθυνσης Προϋπολογισμού και Δη¬ 
μοσιονομικών Αναφορών. 

8. Το γεγονός ότι από την απόφαση αυτή προκαλείται 
δαπάνη πέντε χιλιάδων εξήντα ευρώ περίπου (5.060 €), 
η οποία θα καλυφθεί από τις εγγεγραμμένες πιστώσεις 
Ειδικού Φορέα 23-140 και ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερωρι- 
ακής εργασίας για σαράντα τέσσερις (44) υπαλλήλους 
της Γενικής Διεύθυνσης Δημοσιονομικού Ελέγχου του 
Γ ενικού Λογιστηρίου του Κράτους και μέχρι είκοσι (20) 
ώρες τον μήνα ανά υπάλληλο, για το χρονικό διάστημα 
από τη δημοσίευση αυτής σε ΦΕΚ και έως 31 -12-2013. 

Στους Προϊσταμένους Διεύθυνσης δεν καταβάλλεται 
υπερωριακή αμοιβή σύμφωνα με τις διατάξεις της παρ. 1 
του άρθρου 20 του 4024/2011. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να με¬ 
τέχουν και περισσότεροι υπάλληλοι καθώς και αποσπα- 
σμένοι εντός του ανωτέρω συνολικού αριθμού ωρών, 
που εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν θα γίνει με ευθύνη των Προϊσταμέ¬ 
νων των Διευθύνσεων. Οι αποφάσεις αυτές θα κοινο¬ 
ποιούνται στη Δ-4 Προσωπικού και στο Γραφείο της 
Γ ενικής Γ ραμματέως Δημοσιονομικής Πολιτικής. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η πα¬ 
ράδοση του έργου θα βεβαιώνεται εγγράφως στη Δ4 
Προσωπικού του Γ.Λ.Κ. με την ευθύνη των Προϊσταμένων 
των Διευθύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2013 

Με εντολή Αναπληρωτή Υπουργού 
Η Γ ενική Γ ραμματέας Δημοσιονομικής Πολιτικής 
ΧΡΙΣΤΙΝΑ ΠΑΠΑΚΩΝΣΤΑΝΤΙΝΟΥ 

Αριθμ. οικ. 42343/598 (2) 

Πρόγραμμα επιχορήγησης επιχειρήσεων για την πρό¬ 
σληψη ανέργων νέων που είχαν ενταχθεί σε πρό¬ 
γραμμα «Επιταγή εισόδου στην αγορά εργασίας για 
ανέργους νέους έως 29 ετών» ή «Επιταγή Εισόδου 
στην αγορά εργασίας για ανέργους νέους ηλικίας 
έως 29 ετών στον κλάδο του τουρισμού». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 29 του ν. 1262/1982 (ΦΕΚ 
70 Α') «Για την παροχή κινήτρων ενίσχυσης της οικο¬ 
νομικής και περιφερειακής ανάπτυξης της χώρας και 
τροποποίησης συναφών διατάξεων» όπως ισχύει. 

2. Τις διατάξεις των άρθρων 25,29 και 34 του ν. 4144/2013 
«Αντιμετώπιση της παραβατικότητας στην Κοινωνική 
Ασφάλιση και στην αγορά εργασίας και λοιπές διατά¬ 
ξεις αρμοδιότητας του Υπουργείου Εργασίας, Κοινωνικής 
Ασφάλισης και Πρόνοιας» (ΦΕΚ 88 Α'). 

3. Τις διατάξεις του ν. 3614/2007 και ιδιαίτερα των 
άρθρων 4 παρ. 1, 10 παρ. 5 και άρθρο 14 «Διαχείριση, 
έλεγχος και εφαρμογή αναπτυξιακών παρεμβάσεων για 
την προγραμματική περίοδο 2007-2013» (ΦΕΚ 267 Α'), 
όπως έχει τροποποιηθεί και ισχύει. 

4. Τις διατάξεις του ν. 2956/2001 (ΦΕΚ 258 Α') «Ανα¬ 
διάρθρωση ΟΑΕΔ και άλλες διατάξεις», όπως ισχύει. 

5. Τ ις διατάξεις του ν. 2639/1998 (ΦΕΚ 205 Α') «Ρύθμιση 
εργασιακών σχέσεων, σύσταση Σώματος Επιθεώρησης 
Εργασίας και άλλες διατάξεις» όπως ισχύει. 

6. Τις διατάξεις του ν. 2190/94 (ΦΕΚ 28 Α') «Σύστα¬ 
ση Ανεξάρτητης Αρχής για την επιλογή προσωπικού 
και ρύθμιση θεμάτων διοίκησης» και τις διατάξεις του 
ν. 3812/2009 (ΦΕΚ 234 Α') «Αναμόρφωση συστήματος 
προσλήψεων στο δημόσιο τομέα και άλλες διατάξεις». 

7. Τις διατάξεις του άρθρου 18 του ν. 3833/2010 «Προ¬ 
στασία της Εθνικής Οικονομίας - επείγοντα μέτρα για την 
αντιμετώπιση της δημοσιονομικής κρίσης» (ΦΕΚ 40 Α'). 

8. Τ ις διατάξεις του άρθρου 22 παρ. 3 του ν. 2362/1995 
«Περί Δημόσιου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247 Α'), όπως έχει 
τροποποιηθεί και ισχύει. 

9. Τ ις διατάξεις της παρ. 6 του άρθρου 1 του ν. 4046/2012 
(ΦΕΚ 28 Α') «Εγκριση των Σχεδίων Συμβάσεων Χρηματο¬ 
δοτικής Διευκόλυνσης μεταξύ του Ευρωπαϊκού Ταμείου 
Χρηματοπιστωτικής Σταθερότητας (Ε.Τ.Χ.Σ.) της Ελλη¬ 
νικής Δημοκρατίας και της Τράπεζας της Ελλάδος, του 
Σχεδίου του Μνημονίου Συνεννόησης μεταξύ της Ελλη¬ 
νικής Δημοκρατίας, της Ευρωπαϊκής Επιτροπής και της 
Τ ράπεζας της Ελλάδος και άλλες επείγουσες διατάξεις 
για τη μείωση του δημοσίου χρέους και τη διάσωση της 
εθνικής οικονομίας». 

10. Τις διατάξεις του άρθρου 90 του «Κώδικα για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'), όπως 
ισχύει. 

11. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163 Α'), όπως ισχύει. 

12. Τις διατάξεις του π.δ. 475/1993 (ΦΕΚ 205/Α') «Σύ¬ 
σταση Γενικής Γραμματείας απασχόλησης και διαχείρι¬ 
σης κοινοτικών πόρων στο Υπουργείο Εργασίας», όπως 
ισχύει. 


13. Τις διατάξεις του π.δ. 85/21-6-2012 «Ίδρυση και με- 
τονομασία Υπουργείων, μεταφορά και κατάργηση υπη¬ 
ρεσιών» (ΦΕΚ 141 Α'). 

14. Τ ις διατάξεις του π.δ. 86/21-6-12 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ 141 Α'). 

15. Τις διατάξεις του π.δ. 94/2012 «Τροποποίηση του 
π.δ. 85/2012 «Ίδρυση και μετονομασία Υπουργείων, με¬ 
ταφορά και κατάργηση υπηρεσιών» ΦΕΚ 141 Α'). 

16. Τις διατάξεις του π.δ. 113/2010 «Ανάληψη υποχρε¬ 
ώσεων από τους διατάκτες» (ΦΕΚ 194 Α'). 

17. Τις διατάξεις του β.δ. 405/1971 (ΦΕΚ 123 Α') «Περί 
οργανώσεως, συγκροτήσεως και λειτουργίας των υπη¬ 
ρεσιών του ΟΑΕΔ», όπως ισχύει. 

18. Τις διατάξεις του ν.δ. 2961/1954 (ΦΕΚ 197 Α') «Περί 
συστάσεως Οργανισμού Απασχολήσεως και Ασφαλίσε- 
ως Ανεργίας», όπως ισχύει. 

19. Τις διατάξεις του π.δ. 186/1992 (ΦΕΚ 84 Α') «Κώδικας 
Βιβλίων και Στοιχείων», όπως ισχύει. 

20. Τις διατάξεις του π.δ. 118/25-06-2013 (ΦΕΚ 152 Α') 
«Τροποποίηση του π.δ. 85/2012 (Α' 141) -Ίδρυση Υπουρ¬ 
γείου Υποδομών, Μεταφορών και Δικτύων και Υπουρ¬ 
γείου Πολιτισμού και Αθλητισμού και μετονομασία των 
Υπουργείων Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων και Παιδείας και Θρη¬ 
σκευμάτων, Πολιτισμού και Αθλητισμού σε Υπουργείο 
Ανάπτυξης, και Ανταγωνιστικότητας και σε Υπουργείο 
Παιδείας και Θρησκευμάτων» αντιστοίχως. 

21. Τις διατάξεις του π.δ. 119/25-06-2013 (ΦΕΚ 153 Α') 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

22. Τον Κανονισμό (ΕΚ) 1083/2006 του Συμβουλίου της 
11ης Ιουλίου 2006 περί καθορισμού γενικών διατάξεων 
για το Ευρωπαϊκό Ταμείο Περιφερειακής Ανάπτυξης, 
το Ευρωπαϊκό Κοινωνικό Ταμείο και το Ταμείο Συνοχής 
και την κατάργηση του Κανονισμού (ΕΚ) αριθ. 1260/1999, 
όπως ισχύει. 

23. Τον Κανονισμό (ΕΚ) 1828/2006 της Επιτροπής της 
8ης Δεκεμβρίου 2006 για τη θέσπιση κανόνων σχετικά 
με την Εφαρμογή του Κανονισμού (ΕΚ) αριθ. 1083/06 
του Συμβουλίου περί καθορισμού γενικών διατάξεων 
για το ΕΤΠΑ, το ΕΚΤ και το Ταμείο Συνοχής και του 
Κανονισμού (ΕΚ) 1080/06 του Ευρωπαϊκού Κοινοβουλίου 
και του Συμβουλίου για το Ευρωπαϊκό Ταμείο Περιφε¬ 
ρειακής Ανάπτυξης, όπως ισχύει. 

24. Τον Κανονισμό (ΕΚ) 1081/2006 του Ευρωπαϊκού 
Κοινοβουλίου και του Συμβουλίου της 5ης Ιουλίου 2006 
«για το Ευρωπαϊκό Κοινωνικό Ταμείο και την κατάργηση 
του Κανονισμού (ΕΚ) αριθ. 1784/1999», όπως ισχύει. 

25. Τον Κανονισμό (ΕΚ, Ευρατόμ) αριθ. 1605/2002 του 
Συμβουλίου «Για τη θέσπιση του δημοσιονομικού κα¬ 
νονισμού που εφαρμόζεται στο γενικό προϋπολογισμό 
των Ευρωπαϊκών Κοινοτήτων». 

26. Τον Κανονισμό (ΕΚ) 1998/2006 της Επιτροπής της 
15.12.2006 για την εφαρμογή των άρθρων 87 και 88 της 
συνθήκης στις ενισχύσεις ήσσονος σημασίας (ΕΕ 1379/5, 
28.12.2006). 

27. Την υπ’ αριθμ. 7725/28.03.2007 απόφαση της Ευρω¬ 
παϊκής Επιτροπής περί έγκρισης του Εθνικού Στρατηγι¬ 
κού Πλαισίου Αναφοράς (Κωδικός (XI 2007ΘΒ16υΝ3001). 

28. Την υπ’ αριθμ. Θ/2007/5534-12.11.2007 απόφαση της 
Ευρωπαϊκής Επιτροπής για την έγκριση του Επιχειρησι¬ 
ακού Προγράμματος «Ανάπτυξη Ανθρώπινου Δυναμικού 

2007-2013» του Υπουργείου Απασχόλησης και Κοινωνι¬ 
κής Προστασίας (Κωδικός ΟΟΙ 2007ΘΒ05υΡ0001). 

29. Την υπ’ αριθμ. 10/28.12.2010 απόφαση της Επιτροπής 
Παρακολούθησης του Επιχειρησιακού Προγράμματος 
«Ανάπτυξη Ανθρώπινου Δυναμικού» 2007-2013 για την 
έγκριση της τροποποίησης του εν λόγω Επιχειρησιακού 
Προγράμματος. 

30. Το άρθρο 10 της Συνθήκης για την ίδρυση της 
Ευρωπαϊκής Κοινότητας. 

31. Τα άρθρα 87, 88 και 89 της Συνθήκης περί ιδρύ- 
σεως των Ευρωπαϊκών Κοινοτήτων, περί κρατικών ενι¬ 
σχύσεων. 

32. Το ολοκληρωμένο Σχέδιο Ανάκαμψης της Ευρω¬ 
παϊκής Οικονομίας (ΟΟΜ(2008) 800/26.11.2008), με το 
οποίο αποφασίσθηκε η λήψη έκτακτων μέτρων για την 
ανάπτυξη και την απασχόληση με σκοπό την τόνωση 
της ζήτησης και την αποκατάσταση της εμπιστοσύνης 
στην Ευρωπαϊκή οικονομία. 

33. Το Εγχειρίδιο Διαδικασιών Διαχείρισης και Ελέγ¬ 
χου των Επιχειρησιακών Προγραμμάτων του ΕΣΠΑ. 

34. Το ισχύον θεσμικό και κανονιστικό πλαίσιο, εθνι¬ 
κό και κοινοτικό, που αναφέρεται στην υλοποίηση και 
διαχείριση προγραμμάτων. 

35. Τις διατάξεις της παρ. 1 του άρθρου 1 της πράξης 6 
του Υπουργικού Συμβουλίου της 28-2-2012 (ΦΕΚ 38 Α') 
«Ρύθμιση θεμάτων για την εφαρμογή της παρ. 6 του άρ¬ 
θρου 1 του ν. 4046/2012». 

36. Την υπ’ αριθμ. 1016784/1299-25/0016/26-02-1997 (ΦΕΚ 
120/Β') απόφαση του Υπουργού Οικονομικών «Είσπρα¬ 
ξη εσόδων υπέρ τρίτων από τις Δημόσιες Οικονομικές 
Υπηρεσίες», όπως ισχύει. 

37. Την υπ’ αριθμ. 36952/1275/20.5.2008 (ΦΕΚ 986 Β') 
κοινή υπουργική απόφαση των Υπουργών Εσωτερι¬ 
κών, Οικονομίας και Οικονομικών και Απασχόλησης και 
Κοινωνικής Προστασίας με θέμα Τροποποίηση της υπ’ 
αριθμ. 107900/16.3.2001 (ΦΕΚ 599 Β') ως τροποποιηθείσα 
ισχύει, κοινής απόφασης των Υπουργών Εσωτερικών, 
Οικονομίας και Οικονομικών και Απασχόλησης και Κοι¬ 
νωνικής Προστασίας, με σκοπό την αναδιάρθρωση της 
Ειδικής Υπηρεσίας Συντονισμού και Παρακολούθησης 
Δράσεων ΕΚΤ, σύμφωνα με το άρθρο 5 του ν. 3614/2007, 
όπως ισχύει. 

38. Την υπ’ αριθμ. 25253/2235/08 (ΦΕΚ 603 Β') κοινή 
απόφαση των Υπουργών Εσωτερικών, Οικονομίας και Οι¬ 
κονομικών και Απασχόλησης και Κοινωνικής Προστασί¬ 
ας για την Τροποποίηση της υπ’ αριθμ. 118267/14.12.2000 
όμοιας απόφασης, ως ίσχυε, περί Σύστασης και Λειτουρ¬ 
γίας Ειδικής Υπηρεσίας Διαχείρισης Επιχειρησιακού 
Προγράμματος «ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ 
ΚΑΤΑΡΤΙΣΗ», με σκοπό την αναδιάρθρωση της, σύμφωνα 
με τις διατάξεις του ν. 3614/2007 η οποία μετονομάζεται 
σε Ειδική Υπηρεσία Διαχείρισης (Διαχειριστική Αρχή) 
του Επιχειρησιακού Προγράμματος «Ανάπτυξη Ανθρώ¬ 
πινου Δυναμικού». 

39. Την υπ’ αριθμ. 14053/ΕΥΣ/1749/27.03.2008 υπουργική 
απόφαση του Υπουργού Οικονομίας και Οικονομικών με 
θέμα «Υπουργική Απόφαση Συστήματος Διαχείρισης» 
(ΦΕΚ 540 Β'), όπως εκάστοτε ισχύει. 

40. Την υπ’ αριθμ. 30182/ΕΥΣ/4441/12-7-2010 κοινή 
υπουργική απόφαση του Υπουργού Οικονομίας, Αντα¬ 
γωνιστικότητας και Ναυτιλίας, με θέμα «Εκχώρηση αρ¬ 
μοδιοτήτων διαχείρισης για πράξεις του Επιχειρησιακού 


Προγράμματος «Εθνικό Αποθεματικό Απροβλέπτων» 
στην Ειδική Υπηρεσία Διαχείρισης του Ε.Π. «Ανάπτυξη 
Ανθρώπινου Δυναμικού» και στον «ΟΡΓΑΝΙΣΜΟ ΑΠΑΣ¬ 
ΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ»», όπως έχει τρο¬ 
ποποιηθεί και ισχύει. 

41. Την υπ’ αριθμ. Υ48/9.7.2012 (ΦΕΚ 2105 Β') απόφαση 
του Πρωθυπουργού «Καθορισμός αρμοδιοτήτων στον 
Αναπληρωτή Υπουργού Οικονομικών Χρήστου Στάίκούρα». 

42. Την υπ’ αριθμ. 53672/4775/17-07-2008 απόφαση 
του Υπουργού Εργασίας και Κοινωνικών Ασφαλίσεων, 
όπως ισχύει, με την οποία εκχωρήθηκαν αρμοδιότητες 
διαχείρισης για πράξεις του Ε.Π «Ανάπτυξη Ανθρώπινου 
Δυναμικού» στον ΟΑΕΔ. όπως τροποποιήθηκε και ισχύει. 

43. Την υπ’ αριθμ. 2/82850/0022/25-9-2013 κοινή από¬ 
φαση των Υπουργών Οικονομικών και Εργασίας, Κοινω¬ 
νικής Ασφάλισης και Πρόνοιας «Καθορισμός των προ- 
βλεπομένων της παρ. 11 του άρθρου 34 του ν. 4144/2013 
σχετικά με τον ενιαίο λογαριασμό για την Εφαρμογή 
Κοινωνικών Πολιτικών (Ε.Λ.Ε.Κ.Π.)» (ΦΕΚ 487/ΥΟΔΔ/2013). 

44. Την υπ’ αριθμ. 3.11577/5.7600/1-4-2013 «Πρόσκληση 
εκδήλωσης ενδιαφέροντος για τη συμμετοχή σε δράση 
με αντικείμενο «Επιταγή εισόδου στην αγορά εργασίας 
για ανέργους νέους ηλικίας έως 29 ετών»» του Υπουρ¬ 
γείου Εργασίας Κοινωνικής Ασφάλισης και Πρόνοιας. 

45. Την υπ’ αριθμ. 3.11492/6.2695/01/04/2013 (ΑΔΑΈΕΑΛΛ- 
ΗΥΛ)'Ενταξη της Πράξης «Επιταγή Εισόδου στην αγορά 
εργασίας για άνεργους νέους ηλικίας έως 29 ετών» 
στις “8 Περιφέρειες Σύγκλισης” με κωδικό ΜΙ3 441226 
στο Επιχειρησιακό Πρόγραμμα “Ανάπτυξη Ανθρώπινου 
Δυναμικού”. 

46. Την υπ’ αριθμ. 3.11493/6.2696/01/04/2013 (ΑΔΑΈΕΑΛΛ- 
9ΦΛ)'Ενταξη της Πράξης «Επιταγή Εισόδου στην αγορά 
εργασίας για άνεργους νέους ηλικίας έως 29 ετών» στις 
3 Περιφέρειες Σταδιακής εξόδου" με κωδικό ΜΙδ 441227 
στο Επιχειρησιακό Πρόγραμμα "Ανάπτυξη Ανθρώπινου 
Δυναμικού". 

47. Την υπ’ αριθμ. ΕΥΔ 3.14266/6.3374/29-4-2013 απόφα¬ 
ση Ένταξης της Πράξης «Επιταγή εισόδου στην αγορά 
εργασίας για άνεργους νέους ηλικίας έως 29 ετών τον 
κλάδο του τουρισμού στις 8 Περιφέρειες σύγκλισης» με 
κωδικό ΜΙδ 444661 επιχειρησιακό πρόγραμμα «Ανάπτυξη 
Ανθρώπινου Δυναμικού», σε συνδυασμό με την αριθ. 
1/2013 Πρόσκληση εκδήλωσης ενδιαφέροντος του Συν¬ 
δέσμου Ελληνικών Τουριστικών Επιχειρήσεων (Σ.Ε.Τ.Ε.) 

48. Την υπ’ αριθμ. ΕΥΔ 3.14265/6.3373/29-4-2013 από¬ 
φαση Ένταξη της Πράξης «Επιταγή Εισόδου στην αγο¬ 
ρά εργασίας για ανέργους νέους ηλικίας έως 29 ετών 
στον κλάδο του τουρισμού στις 3 Περιφέρειες Σταδι¬ 
ακής Εξόδου με κωδικό ΜΙδ 444662 στο Επιχειρησια¬ 
κό Πρόγραμμα «Ανάπτυξη Ανθρώπινου Δυναμικού», σε 
συνδυασμό με την αριθ. 1/2013 Πρόσκληση εκδήλωσης 
ενδιαφέροντος του Συνδέσμου Ελληνικών Τουριστικών 
Επιχειρήσεων (Σ.Ε.Τ.Ε.) 

49. Την υπ’ αριθμ. 2748/19-11-2013 απόφαση του Δ.Σ. 
του ΟΑΕΔ (αρ. συνεδρ. 55/19-11-2013), η οποία μας διαβι¬ 
βάστηκε με το υπ’ αριθμ. 98059/20-11-2013 έγγραφό του. 

50. Την υπ’ αριθμ. οικ. 41731/313/4-12-2013 «Βεβαίωση 
σχετικά με τη δυνατότητα κάλυψης της δαπάνης από 
το Μεσοπρόθεσμο Πλαίσιο Δημοσιονομικής Στρατηγι¬ 
κής», της Γενικής Διεύθυνσης Οικονομικών Υπηρεσιών 
του Υπουργείου Εργασίας, Κοινωνικής Ασφάλισης και 
Πρόνοιας. 

51. Την υπ’ αριθμ. 41332/285/4-12-2013 απόφαση του 
Υπουργού Εργασίας, Κοινωνικής Ασφάλισης και Πρό¬ 
νοιας «Εγκριση ανάληψη υποχρέωσης». 

52. Την υπ’ αριθμ. 28963/1528 απόφαση του Υπουργού 
Εργασίας, Κοινωνικής Ασφάλισης και Πρόνοιας «Εγκριση 
ανάληψη υποχρέωσης». 

53. Την υπ’ αριθμ. 100175/27-11-2013 βεβαίωση της Δι¬ 
εύθυνσης Οικονομικών Υπηρεσιών του ΟΑΕΔ. 

54. Το γεγονός ότι από τις διατάξεις της παρούσας 
απόφασης προκαλείταί: α) δαπάνη ύψους δέκα εκα¬ 
τομμυρίων και διακοσίων χιλιάδων ευρώ (10.200.000,00 
ευρώ), που θα καλυφθεί με κοινοτική συγχρηματοδότη- 
ση (ΕΚΤ) και επιχορήγηση του Προγράμματος Δημοσίων 
Επενδύσεων στο πλαίσιο του Θεματικού Άξονα 3, Άξονες 
Προτεραιότητας 7 και 8: «Διευκόλυνση της πρόσβασης 
στην απασχόληση» του Επιχειρησιακού Προγράμματος 
«Ανάπτυξη του Ανθρώπινου Δυναμικού» 2007 - 2013 και 
βαρύνει τον ΚΑΕ 2493 «Επιχορηγήσεις για την καταπο¬ 
λέμηση της ανεργίας» του προϋπολογισμού του ΟΑΕΔ. 
Για το οικονομικό έτος 2014 προκαλείταί δαπάνη ύψους 
οχτώ εκατομμυρίων ευρώ (8.000.000€) και για το έτος 
2015 δαπάνη ύψους δύο εκατομμυρίων και διακοσίων 
χιλιάδων ευρώ (2.200.000€) β) εκτιμώμενη συνολική δα¬ 
πάνη από τη διενέργεια ελέγχων, η οποία δεν αποτελεί 
επιλέξιμη δαπάνη, σε βάρος της πίστωσης του ΚΑΕ 
4419 «Λοιπές δαπάνες που πραγμ. από Ν.Π.Δ.Δ.» του 
προϋπολογισμού του ΟΑΕΔ ύψους εκατό χιλιάδων ευρώ 
(100.000,00) για το έτος 2014. Γ ια το έτος 2014 θα ληφθεί 
μέριμνα για την εγγραφή των αντίστοιχων πιστώσεων 
στον εν λόγω προϋπολογισμό για τις οποίες έχει γίνει η 
σχετική έγκριση ανάληψη υποχρέωσης με την υπ’ αριθμ. 
28963/1528/10-9-2013 απόφασης του Υπουργού Εργασίας, 
Κοινωνικής Ασφάλισης και Πρόνοιας, αποφασίζουμε: 

Την κατάρτιση προγράμματος με τίτλο «Πρόγραμμα 
επιχορήγησης επιχειρήσεων για την πρόσληψη ανέρ¬ 
γων νέων που είχαν ενταχθεί σε πρόγραμμα «Επιταγή 
εισόδου στην αγορά εργασίας για ανέργους νέους έως 
29 ετών» ή «Επιταγή Εισόδου στην αγορά εργασίας για 
ανέργους νέους ηλικίας έως 29 ετών στον κλάδο του 
τουρισμού»», το οποίο έχει ως εξής: 

Αρθρο 1 

Αντικείμενο προγράμματος - 
Στόχος του προγράμματος 

Σκοπός του προγράμματος είναι η δημιουργία 4.000 
νέων θέσεων εξαρτημένης εργασίας πλήρους απασχό¬ 
λησης, με την πρόσληψη νέων ανέργων σε ιδιωτικές 
επιχειρήσεις και γενικά εργοδότες του ιδιωτικού τομέα 
που ασκούν οικονομική δραστηριότητα και έχουν εντα¬ 
χθεί και ολοκληρώσει το πρόγραμμα «Επιταγή εισόδου 
στην αγορά εργασίας για ανέργους νέους έως 29 ετών» 
ή «Επιταγή Εισόδου στην αγορά εργασίας για ανέργους 
νέους ηλικίας έως 29 ετών στον κλάδο του τουρισμού». 

Αρθρο 2 

Πλαίσιο ένταξης - χρηματοδότηση - 
επιλέξιμες περιοχές 

1. Το Πρόγραμμα συγχρηματοδοτείται από την Ευ¬ 
ρωπαϊκή Ένωση (Ευρωπαϊκό Κοινωνικό Ταμείο) και από 
εθνικούς πόρους, στο πλαίσιο του Θεματικού Άξονα 3, 
Άξονες Προτεραιότητας 7, 8: «Διευκόλυνση της πρόσβα¬ 
σης στην απασχόληση» του Επιχειρησιακού Προγράμμα¬ 
τος «Ανάπτυξη του Ανθρώπινου Δυναμικού» 2007 - 2013. 


Η αναλογούσα Εθνική Συμμετοχή, καθώς και η αντί¬ 
στοιχη κοινοτική συνδρομή της πράξης, θα καλυφθεί 
από το Πρόγραμμα Δημοσίων Επενδύσεων και θα βα¬ 
ρύνει τον ΚΑΕ 2493. Οι σχετικές εισροές των πόρων 
του Ε.Κ.Τ. θα αποτελόσουν έσοδα του Προγράμματος 
Δημοσίων Επενδύσεων και θα εκταμιεύονται σύμφωνα 
με το ισχύον θεσμικό πλαίσιο. 

Ως επιλέξιμες γεωγραφικές περιοχές ορίζονται οι 11 
περιφέρειες της χώρας. Η κατανομή του έργου σε πε¬ 
ριφερειακό επίπεδο ορίζεται ως εξής: 

- Άξονας Προτεραιότητας 7 στις οκτώ (8) Περιφέρειες 
Αμιγούς Στόχου Σύγκλισης: Κρήτη, Ιόνια Νησιά, Β. Αιγαίο, 
Ανατολική Μακεδονία και Θράκη, Ήπειρος, Θεσσαλία, 
Δυτική Ελλάδα και Πελοπόννησος, 

- Άξονας Προτεραιότητας 8 στις τρεις (3) Περιφέ¬ 
ρειες Σταδιακής Εξόδου: Αττική, Κεντρική και Δυτική 
Μακεδονία. 

Με βάση τους Αξονες Προτεραιότητας τα ποσά και 
οι θέσεις για τις προβλεπόμενες πράξεις του προγράμ¬ 
ματος εξειδικεύονται ως εξής: 

• Αξονας Προτεραιότητας 7 για τις οκτώ ως άνω Πε¬ 
ριφέρειες Αμιγούς Στόχου Σύγκλισης: ποσό 5.793.600 € 
και 2.272 θέσεις 

• Αξονας Προτεραιότητας 8 για τις τρεις ως άνω 
Περιφέρειες Σταδιακής Εξόδου: ποσό 4.406.400 € και 
1.728 θέσεις 

Η μέγιστη συνολική δαπάνη θα ανέλθει συνολικά στο 
ποσό των 10.200.000 ευρώ και κατανέμεται σε ετήσια 
βάση ως εξής: 

Για το έτος 2014: 8.000.000 ευρώ 

Για το έτος 2015: 2.200.000 ευρώ 

Η εκτιμώμενη δαπάνη από τη διενέργεια ελέγχων 
ανέρχεται στο ποσό των 100.000 ευρώ για το έτος 2014, 
δεν αποτελεί επιλέξιμη δαπάνη του προγράμματος και 
θα βαρύνει τον προϋπολογισμό του ΟΑΕΔ. 

2. Το πρόγραμμα εντάσσεται στον Θεματικό Άξο¬ 
να Προτεραιότητας 3: «Διευκόλυνση της πρόσβασης 
στην απασχόληση», Άξονες Προτεραιότητας 7, 8 με 
κωδικό θέματος προτεραιότητας 66 της υπ’ αριθμ. 
53672/4775/17.7.2008 υπουργική απόφαση του Υπουργείου 
Απασχόλησης και Κοινωνικής Προστασίας, με θέμα “Εκ¬ 
χώρηση αρμοδιοτήτων διαχείρισης για πράξεις του Επι¬ 
χειρησιακού Προγράμματος «ΑΝΑΠΤΥΞΗ ΑΝΘΡΩΠΙΝΟΥ 
ΔΥΝΑΜΙΚΟΥ» στον «ΟΡΓΑΝΙΣΜΟ ΑΠΑΣΧΟΛΗΣΗΣ ΕΡΓΑ¬ 
ΤΙΚΟΥ ΔΥΝΑΜΙΚΟΥ»”, όπως τροποποιήθηκε και ισχύει. 

3. Το πρόγραμμα αποτελεί συνέχεια της δράσης 
«Επιταγή εισόδου στην αγορά εργασίας για ανέργους 
ηλικίας έως 29 ετών» όπως περιγράφεται στην υπ’ 
αριθμ. 1/2013 Δημόσια Πρόσκληση (αριθμ. 3.11577/5.7600/ 
1-4-2013) του Υπουργείου Εργασίας, Κοινωνικής Ασφάλι¬ 
σης και Πρόνοιας- Γ ενική Γ ραμματεία Διαχείρισης Κοι¬ 
νοτικών κι Αλλων Πόρων-Ειδική Υπηρεσία Εφαρμογής 
Συγχρηματοδοτούμενων ενεργειών ΕΚΤ, σύμφωνα με 
την υπ’ αριθμ. 3.11492/6.2695/1-4-2013'Ενταξη της Πράξης 
«Επιταγή Εισόδου στην αγορά εργασίας για ανέργους 
ηλικίας έως 29 ετών» στις 8 Περιφέρειες Σύγκλισης 
με κωδικό ΜΙ8 441226 στο Επιχειρησιακό Πρόγραμμα 
«Ανάπτυξη Ανθρώπινου Δυναμικού» και την υπ’ αριθμ. 
3.11493/6.2696/1-4-2013 Ένταξη της Πράξης «Επιταγή 
Εισόδου στην αγορά εργασίας για ανέργους ηλικίας 
έως 29 ετών» στις 3 Περιφέρειες Σταδιακής Εξόδου 
με κωδικό ΜΙ3 441227 στο Επιχειρησιακό Πρόγραμμα 
«Ανάπτυξη Ανθρώπινου Δυναμικού». 

4. Το πρόγραμμα αποτελεί συνέχεια της δράσης 
«Επιταγή εισόδου στην αγορά εργασίας για ανέργους 
νέους στον κλάδο του τουρισμού ηλικίας έως 29 ετών» 
όπως περιγράφεται στην υπ’ αριθμ. 1/2013 Δημόσια Πρό¬ 
σκληση του Συνδέσμου Ελληνικών Τουριστικών Επι¬ 
χειρήσεων (Σ.Ε.Τ.Ε.), σύμφωνα με την υπ’ αριθμ. ΕΥΔ 
3.14266/6.3374/29-4-2013 απόφαση Ένταξης της Πράξης 
«Επιταγή Εισόδου στην αγορά εργασίας για ανέργους 
νέους ηλικίας έως 29 ετών στον κλάδο του τουρισμού 
στις 8 Περιφέρειες Σύγκλισης» με κωδικό ΜΙ8 444661 
στο Επιχειρησιακό Πρόγραμμα «Ανάπτυξη Ανθρώπι¬ 
νου Δυναμικού» και την υπ’ αριθμ. ΕΥΔ 3.14265/6.3373/ 
29-4-2013 απόφαση Ένταξη της Πράξης «Επιταγή Ει¬ 
σόδου στην αγορά εργασίας για ανέργους νέους ηλι¬ 
κίας έως 29 ετών στον κλάδο του τουρισμού στις 3 
Περιφέρειες Σταδιακής Εξόδου με κωδικό ΜΙ3 444662 
στο Επιχειρησιακό Πρόγραμμα «Ανάπτυξη Ανθρώπινου 
Δυναμικού». 

5. Οι ενισχύσεις που προβλέπονται χορηγούνται βάσει 
του Κανονισμού (ΕΚ) αριθ. 1998/2006 της Επιτροπής 
για τις ενισχύσεις ήσσονος σημασίας (όο πιίηίπιίε). Η 
ενίσχυση που θα λάβει μια επιχείρηση βάσει της πα¬ 
ρούσας, αθροιζόμενη με οποιαδήποτε άλλη άθ πιίηίπιίε 
ενίσχυση έχει λάβει ή θα λάβει η επιχείρηση, δεν πρέπει 
να υπερβαίνει το ποσό των 200.000 ευρώ σε οποια¬ 
δήποτε περίοδο τριών οικονομικών ετών. Το συνολικό 
ποσό ενισχύσεων ήσσονος σημασίας που χορηγείται 
σε μια επιχείρηση που δραστηριοποιείται στον τομέα 
των οδικών μεταφορών δεν πρέπει να υπερβαίνει το 
ποσό των 100.000 ευρώ σε οποιαδήποτε περίοδο τριών 
οικονομικών ετών. 

Επισημαίνεται ότι στον ως άνω έλεγχο της σώρευσης 
αθροίζονται και οι ενισχύσεις ήσσονος σημασίας που 
έχουν λάβει οι συνδεδεμένες με την αιτούσα επιχει¬ 
ρήσεις. 

Άρθρο 3 

Ρόλος του ΟΑΕΔ 

Σύμφωνα α) με το άρθρο 25 του ν. 4144/2013 (ΦΕΚ 
Α' 88) που αντικατέστησε το άρθρο 2 του ν. 2956/2001 
(ΦΕΚ Α' 258) «Ο Ο.Α.Ε.Δ. έχει σκοπό την εφαρμογή της 
κυβερνητικής πολιτικής για την απασχόληση και την 
καταπολέμηση της ανεργίας, την ενίσχυση και διευ¬ 
κόλυνση της ένταξης του ανθρώπινου δυναμικού της 
χώρας στην αγορά εργασίας και μεριμνά ιδίως για τη 
δημιουργία και διατήρηση θέσεων εργασίας με την 
παροχή οικονομικών ενισχύσεων προς τους εργοδό¬ 
τες», και β) με το άρθρο 29 του ν. 1262/82 (ΦΕΚ Α' 70) 
για τον σκοπό της καταπολέμησης της ανεργίας με 
τη δημιουργία νέων θέσεων εργασίας είναι δυνατό να 
επιχορηγούνται από τον ΟΑΕΔ επιχειρήσεις και γενικά 
εργοδότες του ιδιωτικού τομέα που καταρτίζονται με 
αποφάσεις του Υπουργείου Εργασίας μετά από γνώμη 
του Δ.Σ. του ΟΑΕΔ. 

Σύμφωνα με το άρθρο 4 παρ. 1 του ν. 3614/2007,όπως 
τροποποιήθηκε και ισχύει, ο Οργανισμός Απασχόλη¬ 
σης Εργατικού Δυναμικού (ΟΑΕΔ), στο πλαίσιο του 
προγράμματος, ασκεί καθήκοντα Ενδιάμεσου Φορέα 
Διαχείρισης (ΕΦΔ). 

Με την υπ’ αριθμ. 53672/4775/17-07-2008 υπουργική από¬ 
φαση, όπως τροποποιήθηκε με την υπ’ αριθμ. 9.12276/ 
οικ.6.1615/15-07-2009 υπουργική απόφαση και την υπ’ 
αριθμ. 0.6403/οικ. 6.733/30-3-2010 υπουργική απόφαση, 


όπως εκάστοτε ισχύει, εκχωρήθηκαν αρμοδιότητες δια¬ 
χείρισης για πράξεις του Ε.Π. «Ανάπτυξη Ανθρώπινου Δυ¬ 
ναμικού» στον ΟΑΕΔ. Για την πράξη αυτή δικαιούχοι είναι 
οι επιχειρήσεις που εντάσσονται στο ως άνω πρόγραμμα. 

Άρθρο 4 

Δικαιούχοι, ωφελούμενοι 
και προϋποθέσεις συμμετοχής 

1. Δικαιούχοι 

Δικαιούχοι είναι όλες οι επιχειρήσεις και γενικά οι 
εργοδότες του ιδιωτικού τομέα, που ασκούν οικονομική 
δραστηριότητα και επιθυμούν να προσλάβουν ή έχουν 
ήδη προσλάβει με σχέση εξαρτημένης σχέσης τους 
ωφελούμενους του προγράμματος «Επιταγή εισόδου 
στην αγορά εργασίας για ανέργους νέους έως 29 ετών» 
ή «Επιταγή Εισόδου στην αγορά εργασίας για ανέργους 
νέους ηλικίας έως 29 ετών στον κλάδο του τουρισμού». 

Στο πρόγραμμα εντάσσονται επιχειρήσεις που δεν 
έχουν προβεί, κατά το χρονικό διάστημα της πρακτικής 
άσκησης των ωφελουμένων και μέχρι την ημερομηνία 
υποβολής της αίτησης για υπαγωγή στο εν λόγω πρό¬ 
γραμμα σε μείωση προσωπικού. 

Τα ανωτέρω ισχύουν και για το χρονικό διάστημα που 
τυχόν μεσολαβεί από την ημερομηνία πρόσληψης μετά 
τη λήξη της πρακτικής άσκησης και μέχρι την ημερομη¬ 
νία υποβολής της αίτησης για υπαγωγή στο πρόγραμμα. 

Επισημαίνεται ότι ως μείωση προσωπικού θεωρείται 
η καταγγελία της σύμβασης εργασίας, όπως επίσης και 
η εθελούσια έξοδος που γίνεται με πρωτοβουλία του 
εργοδότη, μέσω προγραμμάτων παροχής οικονομικών 
κυρίως κινήτρων εθελούσιας εξόδου. 

Δεν θεωρείται μείωση η οικειοθελής αποχώρηση, η λήξη 
σύμβασης ορισμένου χρόνου, η καταγγελία σύμβασης ερ¬ 
γασίας λόγω συνταξιοδότησης και η καταγγελία σύμβα¬ 
σης εργασίας ορισμένου χρόνου πριν τη λήξη της που 
οφείλεται σε σπουδαίο λόγο που αφορά στον εργαζόμενο, 
εφόσον προσκομίζονται τα απαραίτητα δικαιολογητικά. 

Επίσης δεν είναι δυνατή η υπαγωγή των επιχειρήσεων 
που έχουν προβεί κατά τη διάρκεια της πρακτικής και 
πριν την αίτηση υπαγωγής στο πρόγραμμα, σε αλλαγή 
του καθεστώτος απασχόλησης του προσωπικού της, 
από πλήρη σε μερική απασχόλησης ή σε εκ περιτροπής 
απασχόληση κ.λπ. 

Οι ανωτέρω προϋποθέσεις ισχύουν και για το χρονικό 
διάστημα από την ημερομηνία υποβολής της ηλεκτρο¬ 
νικής αίτησης για υπαγωγή μέχρι και την ημερομηνία 
έκδοσης της εγκριτικής απόφασης και αφορούν και σε 
επιχειρήσεις που δημιουργήθηκαν μετά από μεταβίβαση 
ή εκμίσθωση ή αλλαγή νομικής μορφής ή διάλυση και 
επαναλειτουργία ή δημιουργία νέας επιχείρησης από 
τους ίδιους εταίρους στον ίδιο ή σε άλλο χώρο με το 
αυτό αντικείμενο δραστηριότητας. 

2. Εξαιρέσεις 

Δεν είναι δυνατή η υπαγωγή στο πρόγραμμα επιχει¬ 
ρήσεων που εξαιρούνται σύμφωνα με τον Κανονισμό 
(ΕΚ) αριθμ. 1998/2006 της Επιτροπής για τις ενισχύσεις 
ήσσονος σημασίας (άθ πιίηίπιίε). Δεν υπάγονται: 

- Οι επιχειρήσεις που δραστηριοποιούνται στον τομέα 
της αλιείας (από την πρωτογενή αλιεία και την υδατο¬ 
καλλιέργεια έως την τελική διάθεση και εμπορία των 
προϊόντων της στην αγορά π.χ. ιχθυοπωλεία), 

- Οι επιχειρήσεις που δραστηριοποιούνται στον τομέα 
του άνθρακα (π.χ. εταιρείες εξόρυξης, ορυχεία) 



45074 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Οι επιχειρήσεις που δραστηριοποιούνται στον τομέα 
της πρωτογενούς παραγωγής γεωργικών προϊόντων 
(φυτικών και ζωικών) (όπως ορίζεται στο άρθρο 2 πα¬ 
ράγραφος 2 του κανονισμού (ΕΚ) αριθ. 1857/2006), οι 
επιχειρήσεις που ασχολούνται με την μεταπώληση σε 
μεταπράτες ή εμπόρους και η επιχορήγηση μετακυλύει 
στους παραγωγούς, άμεσα ή έμμεσα [οι δραστηριό¬ 
τητες στην γεωργική εκμετάλλευση (φυτικό και ζωικό 
κεφάλαιο), οι οποίες είναι απαραίτητες προκειμένου να 
προετοιμασθεί το προϊόν για την πρώτη πώληση (π.χ. 
συγκομιδή, κοπή και αλώνισμα των σιτηρών, συσκευασία 
των αυγών)] 

- Οι επιχειρήσεις που χαρακτηρίζονται ως προβλη¬ 
ματικές. 

- Οι επιχειρήσεις εις βάρος των οποίων εκκρεμεί ανά¬ 
κτηση παλαιός κρατικής ενίσχυσης. 

3. Ωφελούμενοι 

Οι ωφελούμενοι του προγράμματος είναι οι ενταγμέ- 
νοί: α) στο πρόγραμμα «Επιταγή εισόδου στην αγορά 
εργασίας για ανέργους νέους έως 29 ετών» και β) στο 
πρόγραμμα «Επιταγή Εισόδου στην αγορά εργασίας 
για ανέργους νέους ηλικίας έως 29 ετών στον κλάδο 
του τουρισμού» που προσλαμβάνονται την επόμενη της 
λήξης της πρακτικής τους άσκησης με σχέση εξαρτη¬ 
μένης εργασίας. 

Επίσης ωφελούμενοι είναι και όσοι έχουν ήδη προσλη- 
φθεί από τις επιχειρήσεις στις οποίες πραγματοποίησαν 
την πρακτική τους άσκηση μέχρι τη δημοσίευση της 
παρούσας στην Εφημερίδα της Κυβερνήσεως. 

Άρθρο 5 

Διαδικασία υπαγωγής δικαιούχων 

Μετά την έκδοση της Δημόσιας πρόσκλησης εκδήλω¬ 
σης ενδιαφέροντος οι δικαιούχοι του άρθρου 4 παρ. 1 
της παρούσας, που διαθέτουν κωδικούς πρόσβασης στο 
πληροφοριακό σύστημα του ΟΑΕΔ και επιθυμούν να 
ενταχθούν στο πρόγραμμα, εφόσον υπάρχουν κενές 
θέσεις, υποβάλλουν αίτηση υπαγωγής η οποία είναι 
αναρτημένη στην ιστοσελίδα του Οργανισμού (ννν/ννν. 
οαθά.ρΓ) και την αποστέλλουν μέσω του συστήματος 
ηλεκτρονικών αιτήσεων (Μ11ρ://3ί1.03θά.9ΐ'/) στο ΚΠΑ2, 
στην αρμοδιότητα του οποίου υπάγεται η έδρα της 
επιχείρησης επιλέγοντας από τη σχετική στήλη. 

Επιπλέον, οι δικαιούχοι οφείλουν να υποβάλλουν υπεύ¬ 
θυνη δήλωση βάσει του προτύπου που είναι αναρτημένο 
στην ως άνω ιστοσελίδα: 

ί) σχετικά με τις ενισχύσεις ήσσονος σημασίας (άο 
πιίπίπιίε), 

ϋ) ότι η επιχείρηση δεν είναι προβληματική 

ιϋ) ότι δεν εκκρεμεί εις βάρος της επιχείρησης ανά¬ 
κτηση παλαιός κρατικής ενίσχυσης 

ίν) ότι η επιχείρηση λειτουργεί και ασκεί οικονομική 
δραστηριότητα 

ν) ότι η επιχείρηση έχει ολοκληρώσει το πρόγραμμα 
«Επιταγή εισόδου στην αγορά εργασίας για ανέργους 
νέους έως 29 ετών» ή «Επιταγή Εισόδου στην αγορά 
εργασίας για ανέργους νέους ηλικίας έως 29 ετών στον 
κλάδο του τουρισμού» και έχει προσλάβει τον συγκε¬ 
κριμένο ωφελούμενο, 

νί) στην ίδια δήλωση θα δηλώνει ότι έλαβε γνώση των 
όρων του προγράμματος, τους οποίους αποδέχεται και 
πληροί. 


Η αίτηση υποβάλλεται εντός 15 ημερών από την αναγ¬ 
γελία πρόσληψης του ωφελούμενου, η οποία πραγματο¬ 
ποιείται την επομένη της λήξης της πρακτικής άσκησης 
στα πλαίσια του προγράμματος «Επιταγή εισόδου στην 
αγορά εργασίας για ανέργους νέους έως 29 ετών» ή 
«Επιταγή Εισόδου στην αγορά εργασίας για ανέργους 
νέους ηλικίας έως 29 ετών στον κλάδο του τουρισμού». 
Στην περίπτωση που ωφελούμενος έχει προσληφθεί 
από την επιχείρηση πριν τη δημοσίευση της παρούσας 
στην Εφημερίδα της Κυβερνήσεως, η αίτηση μπορεί να 
υποβληθεί εντός 15 ημερών από την ημερομηνία της 
δημοσίευσης της Δημόσιας Πρόσκλησης. 

Αρθρο 6 

Ποσό και συνολική διάρκεια επιχορήγησης 

1. Ποσό επιχορήγησης. 

α) Η επιχορήγηση για κάθε ημέρα πλήρους απασχόλη¬ 
σης για τους ωφελούμενους (μισθωτοί και ημερομίσθιοι) 
κάτω των 25 ετών που θα προσληφθούν στο πλαίσιο 
του προγράμματος ανέρχεται στο ποσό των 15 € την 
ημέρα και μέχρι 25 ημέρες το μήνα (ημέρες ασφάλισης). 

β) Η επιχορήγηση για κάθε ημέρα πλήρους απασχόλη¬ 
σης για τους ωφελούμενους (μισθωτοί και ημερομίσθιοι) 
ηλικίας άνω των 25 ετών που θα προσληφθούν στο 
πλαίσιο του προγράμματος ανέρχεται στο ποσό των 
18 € την ημέρα και μέχρι 25 ημέρες το μήνα (ημέρες 
ασφάλισης). Το ποσό επιχορήγησης καλύπτει τμήμα του 
μισθολογικού κόστους. 

2. Διάρκεια επιχορήγησης. 

Η συνολική διάρκεια του προγράμματος ορίζεται 
στους έξι (6) μήνες. 

Ο δικαιούχος επιχορηγείται από ημερομηνία της 
αναγγελίας πρόσληψης του ωφελουμένου. 

Στην περίπτωση που η αναγγελία πρόσληψης έχει 
προηγηθεί της ημερομηνίας δημοσίευσης στην Εφημε¬ 
ρίδα της Κυβερνήσεως όπως περιγράφεται στο άρθρο 
4.1 της παρούσας, ο δικαιούχος επιχορηγείται από την 
ημερομηνία έκδοσης της εγκριτικής απόφασης υπαγω¬ 
γής στο πρόγραμμα. 

Αρθρο 7 

Διαδικασία και όροι επιχορήγησης 

Υποβολή αίτησης και καταβολή της επιχορήγησης 

α) Αξιώσεις των δικαιούχων για είσπραξη της επιχο¬ 
ρήγησης για άτομα που θα υπαχθούν στο πρόγραμμα 
ασκούνται εντός δύο (2) μηνών από τη λήξη κάθε τρι¬ 
μήνου απασχόλησης. 

Για τη λήψη της επιχορήγησης η επιχείρηση οφείλει 
να υποβάλλει αίτηση με τα απαιτούμενα δικαιολογητικά 
όπως αυτά θα προσδιοριστούν στη Δημόσια Πρόσκληση 
του προγράμματος. 

β) Η αρμόδια Υπηρεσία (ΚΠΑ2), ύστερα από το σχετικό 
έλεγχο των δικαιολογητικών (διοικητικός έλεγχος) και 
αφού διαπιστώσει ότι πληρούνται οι όροι και προϋποθέ¬ 
σεις του προγράμματος, προβαίνει στην έκδοση σχετικής 
εγκριτικής απόφασης για την καταβολή της ενίσχυσης. 

γ) Σε περίπτωση που διαπιστωθεί παραγραφή της 
αξίωσης για συγκεκριμένο ποσό επιχορήγησης λόγω 
εκπρόθεσμης υποβολής των δικαιολογητικών πέραν της 
προθεσμίας των δύο μηνών από τη λήξη κάθε τριμήνου 
απασχόλησης, τότε ο Προϊστάμενος της αρμόδιας Υπη¬ 
ρεσίας του Οργανισμού με απόφαση του θα προβαίνει 
στη μη καταβολή του συγκεκριμένου ποσού. 

δ) Είναι δυνατή η επιμήκυνση της ως άνω προθεσμίας 
κατά εξήντα (60) ημέρες, ύστερα από απόφαση του 
Προϊσταμένου της υπηρεσίας. 

Όροι 

Η επιχορήγηση θα υπολογίζεται για κάθε μήνα πλή¬ 
ρους απασχόλησης για τους μισθωτούς και για τους 
ημερομισθίους το ανώτερο μέχρι είκοσι πέντε (25) ημέ¬ 
ρες ασφάλισης. 

Είναι δυνατόν επιχορηγούμενος και μη να πραγμα¬ 
τοποιήσει κάτω των 25 ημερομισθίων στην περίπτωση 
που ο λόγος απουσίας αφορά στο πρόσωπο του εργα¬ 
ζομένου, επιχορηγούμενου και μη. 

Κατά τη διάρκεια του προγράμματος, όσον αφορά στο 
δεσμευόμενο (επιχορηγούμενο και προϋπάρχον) προ¬ 
σωπικό, δεν είναι δυνατή η μετατροπή του καθεστώτος 
απασχόλησης από πλήρη σε μερική ή σε εκ περιτροπής 
κλπ. Οι ανωτέρω δεσμεύσεις ισχύουν και για το χρονικό 
διάστημα από την ημερομηνία υποβολής της αίτησης 
μέχρι και την ημερομηνία της εγκριτικής απόφασης. 

Οι αποδοχές των εργαζομένων (επιχορηγούμενου και 
μη προσωπικού) καθορίζονται από την κείμενη εργατική 
και ασφαλιστική νομοθεσία. 

Οι επιχορηγούμενοι κατά τη διάρκεια του προγράμ¬ 
ματος δεν ασκούν άλλο ελευθέριο ή άλλο επάγγελ¬ 
μα. Σε διαφορετική περίπτωση απεντάσσονται από το 
πρόγραμμα. 

Άρθρο 8 

Διενέργεια ελέγχων / Υποχρεώσεις τήρησης αρχείων 

ί.Ύστερα από την υποβολή της αίτησης για καταβολή 
της επιχορήγησης πραγματοποιείται επιτόπιος έλεγχος 
(επιτόπια επαλήθευση), μετά την απόφαση ανάθεσης 
από την αρμόδια Διεύθυνση Διοικητικού, σε ελεγκτές 
προκειμένου να ελεγχθεί αν ο δικαιούχος τηρεί τους 
όρους του προγράμματος (λειτουργία της επιχείρησης, 
απασχόληση του επιχορηγούμενου και μη προσωπικού 
κ.λπ.). 

μ. Ο ΟΑΕΔ ασκεί τους προβλεπόμενους από το Σύστη¬ 
μα Διαχείρισης και Ελέγχου των ΕΠ του ΕΣΠΑ, ελέγχους 
στους δικαιούχους της πράξης του συνολικού προγράμ¬ 
ματος οποιαδήποτε χρονική στιγμή, προκειμένου να 
διαπιστωθεί η τήρηση των όρων του συνολικού προ¬ 
γράμματος, σύμφωνα με τους κοινοτικούς κανόνες οι 
οποίοι βασίζονται στο εγκεκριμένο Σύστημα Διαχείρι¬ 
σης και Ελέγχου των Επιχειρησιακών Προγραμμάτων 
του ΕΣΠΑ εφαρμόζοντας τις διατάξεις της ΥΠΑΣΥΔ 
με αριθμ. 14053/ΕΥΣ 1749/27-3-2008, όπως αυτή ισχύει 
κάθε φορά. 

Η Ειδική Υπηρεσία Διαχείρισης του ΕΠ «Ανάπτυξη Αν¬ 
θρώπινου Δυναμικού» διατηρεί το δικαίωμα να πραγμα¬ 
τοποιεί επαληθεύσεις στον ΟΑΕΔ, ως προς την τήρηση 
των καθηκόντων του, ως Ενδιάμεσου Φορέα Διαχεί¬ 
ρισης. Έλεγχοι σύμφωνα με τα προβλεπόμενα στους 
σχετικούς κανονισμούς και το ν. 3614/07 διενεργούνται 
από την Αρχή Πιστοποίησης, την Αρχή Ελέγχου (ΕΔΕΑ), 
καθώς και τα αρμόδια όργανα της Ε.Ε. 

Οι επαληθεύσεις του προγράμματος (επιτόπιοι έλεγ¬ 
χοι) θα διενεργούνται από υπαλλήλους του ΟΑΕΔ σύμ¬ 
φωνα με τα οριζόμενα α) στην κοινή υπουργική από¬ 
φαση υπ’ αριθμ. 2/82850/0022/2013 (ΦΕΚ 487/9-10-2013) 
β) τις διατάξεις της ΥΠΑΣΥΔ με αριθμ. 14053/ΕΥΣ 1749/ 
27-3-2008, όπως αυτή ισχύει κάθε φορά. 


Επισημαίνεται ότι το άρθρο 29 Διοικητική συνδρομή 
Ο.Α.Ε.Δ. - Προστασία ελεγκτών Ο.Α.Ε.Δ. του ν. 4144/2013, 
ορίζει ότι: «1. Οι πόσης φύσεως διοικητικές αρχές, οι 
δικαστικές υπηρεσίες, οι δημόσιες υπηρεσίες, καθώς και 
οι υπηρεσίες της τοπικής αυτοδιοίκησης υποχρεούνται 
να παρέχουν κάθε αιτούμενη συνδρομή ιδιαίτερα με 
την παροχή στον Ο.Α.Ε.Δ. μηχανογραφικών στοιχείων 
και πληροφοριών για τη διευκόλυνση της άσκησης των 
αρμοδιοτήτων του. 2. Κατά τη διάρκεια των επιτόπι¬ 
ων ελέγχων που διενεργούν υπάλληλοι του Ο.Α.Ε.Δ. 
η ελεγκτική διαδικασία δεν παρακωλώεται από τους 
ελεγχόμενους. Ενδεχόμενη παρακώληση δύναται να 
αποτελέσει λόγο απένταξής τους από το πρόγραμμα 
ή διακοπής της παροχής προς αυτούς. Οι ελεγκτές του 
Ο.Α.Ε.Δ. δεν διώκονται και δεν ενάγονται για γνώμη που 
διατύπωσαν ή πράξη που διενήργησαν κατά την άσκηση 
των καθηκόντων τους.» 

Αρθρο 9 

Χρόνος υποχρεωτικής απασχόλησης - Δεσμεύσεις 

Οι επιχειρήσεις υποχρεούνται να διατηρήσουν τις 
επιχορηγούμενες και μη θέσεις εργασίας καθ’ όλη τη 
διάρκεια του προγράμματος (6 μήνες). 

Σε περίπτωση που η επιχείρηση μειώσει το προϋπάρ¬ 
χον προσωπικό της και εφόσον δεν το αντικαταστήσει 
μέσα σε τριάντα (30) ημέρες, το πρόγραμμα θα δια¬ 
κόπτεται κατά τόσες θέσεις εργασίας όσες μειώθηκε 
το προσωπικό. Στην περίπτωση που η επιχείρηση έχει 
επιχορηγηθεί, τότε θα επιστρέφει στον Οργανισμό εντό- 
κως το αναλογούν ποσό επιχορήγησης σύμφωνα με 
τις διατάξεις της ΥΠΑΣΥΔ υπ’ αριθμ. 14053/ΕΥΣ 1749/ 
27-3-2008, όπως αυτή ισχύει κάθε φορά. 

Σε περίπτωση που η επιχείρηση μειώσει το επιχορη¬ 
γούμενο προσωπικό της, τότε το πρόγραμμα διακόπτε¬ 
ται κατά τόσες θέσεις όσες μειώθηκε το προσωπικό. 
Στην περίπτωση που η επιχείρηση έχει επιχορηγηθεί, 
θα επιστρέφει στον Οργανισμό εντόκως το αναλο¬ 
γούν ποσό επιχορήγησης σύμφωνα με τις διατάξεις 
της ΥΠΑΣΥΔ υπ’ αριθμ. 14053/ΕΥΣ 1749/27-3-2008, όπως 
αυτή ισχύει κάθε φορά. 

Είναι δυνατή η επιμήκυνση της ως άνω προθεσμίας, 
κατά τριάντα (30) ημέρες, μετά από απόφαση του Προ¬ 
ϊσταμένου της Υπηρεσίας (ΚΠΑ ή ΚΠΑ2). 

Οι επιχειρήσεις δεν δεσμεύονται για τα άτομα που 
τυχόν προσλάβουν στο χρονικό διάστημα από την ημε¬ 
ρομηνία υποβολής της ηλεκτρονικής αίτησης μέχρι την 
έκδοση εγκριτικής απόφασης. 

Ως μείωση προσωπικού θεωρείται η καταγγελία σύμ¬ 
βασης εργασίας, όπως επίσης και η εθελούσια έξο¬ 
δος που γίνεται με πρωτοβουλία του εργοδότη, μέσω 
προγραμμάτων παροχής οικονομικών κυρίως κινήτρων 
εθελούσιας εξόδου. Δεν θεωρείται μείωση προσωπικού, 
η μείωση που οφείλεται σε λήξη σύμβασης ορισμένου 
χρόνου, οικειοθελή αποχώρηση ή συνταξιοδότηση μι¬ 
σθωτού επιχείρησης. Στις περιπτώσεις αυτές το πρό¬ 
γραμμα διακόπτεται χωρίς άλλες επιπτώσεις για την 
επιχείρηση. 

Αρθρο 10 

Επιμήκυνση Προγράμματος 

Είναι δυνατή η επιμήκυνση του χρόνου επιχορήγησης 
κατά τριάντα (30) το πολύ ημέρες με ισόχρονη δέσμευ- 

ση της επιχείρησης, για μη απόλυση προσωπικού, σε 
περίπτωση: α) δικαιολογημένης ασθένειας εργαζομένου, 
β) άδειας άνευ αποδοχών που χορηγείται μετά από αίτη¬ 
ση του εργαζομένου και γ) μη λειτουργίας της επιχείρη¬ 
σης λόγω θερινών διακοπών. Η επιμήκυνση γίνεται μετά 
από αίτηση της επιχείρησης και απόφαση του Προϊστα¬ 
μένου της κατά τόπον αρμόδιας Υπηρεσίας του ΟΑΕΔ. 

Επίσης σε περίπτωση αντικατάστασης μισθωτού (από 
το προϋπάρχον προσωπικό) μέσα στην προθεσμία των 
τριάντα (30) ημερών είναι δυνατή η επιμήκυνση του 
χρόνου επιχορήγησης του εργοδότη κατά τριάντα (30) 
ημέρες για κάθε άτομο που αντικαταστάθηκε, μετά από 
αίτηση του εργοδότη και απόφαση του αρμόδιου Προ¬ 
ϊσταμένου της Υπηρεσίας Απασχόλησης. 

Άρθρο 11 

Διακοπή επιχορήγησης - Δημοσιονομική διόρθωση 

Στην περίπτωση που το ποσό της ενίσχυσης έχει 
καταβληθεί από τον ΟΑΕΔ αχρεωστήτως απευθείας 
στην δικαιούχο επιχείρηση και διαπιστωθεί παράβαση 
όρου ή όρων ή προϋποθέσεων του προγράμματος, θα 
εφαρμόζονται αντίστοιχα οι διατάξεις του άρθρου 29 
του ν. 1262/1982 (ΦΕΚ 70/Α716.6.1982), όπως ισχύει για την 
απόδοση στον ΟΑΕΔ, για την διακοπή της επιχορήγησης 
καθώς και οι διατάξεις της υπ’ αριθμ. 1016784/1299-25/ 
0016/26-02-1997 (ΦΕΚ Β' 120) απόφασης του Υπουργού 
Οικονομικών, η οποία εκδόθηκε κατ’ εξουσιοδότηση της 
παραγράφου 4 του άρθρου 106 του Κώδικα Δημοσί¬ 
ου Λογιστικού (ν. 2362/1995) και δυνάμει της οποίας 
η είσπραξη των εσόδων του Ο.Α.Ε.Δ. ανατέθηκε στις 
Δημόσιες Οικονομικές Υπηρεσίες. 

Οσον αφορά στη δημοσιονομική διόρθωση θα εφαρ¬ 
μόζονται οι διατάξεις της ΥΠΑΣΥΔ υπ’ αριθμ. 14053/ΕΥΣ 
1749/27-3-2008, όπως αυτή ισχύει κάθε φορά. 

Άρθρο 12 

Επίλυση διαφορών 

Οποιαδήποτε διαφορά προκύψει μεταξύ των επιχει¬ 
ρήσεων και των Υπηρεσιών Απασχόλησης του ΟΑΕΔ, 
πλην των περιπτώσεων δημοσιονομικής διόρθωσης του 
άρθρου 11 της παρούσας, θα επιλύεται με απόφαση της 
Ειδικής Επιτροπής Ενστάσεων. 

Οι ενστάσεις θα υποβάλλονται στην αρμόδια Υπηρε¬ 
σία εντός δεκαπέντε (15) ημερών από την κοινοποίηση 
της απορριπτικής απόφασης. 

Άρθρο 13 

Τήρηση όρων πληροφόρησης και δημοσιότητας 

1. Για λόγους διαφάνειας, βάσει του άρθρου 7 του 
Κανονισμού (ΕΚ) 1828/2006 της Επιτροπής, ο κατάλο¬ 
γος των δικαιούχων του παρόντος προγράμματος (με 
αναφορά στην ονομασία της πράξης και στο ποσό της 
δημόσιας χρηματοδότησης που χορηγείται στην πράξη) 
δημοσιοποιείται στην ιστοσελίδα νννννν.θερα.ρΐ'. 

2. Σε κάθε περίπτωση δημοσιοποίησης/δημοσίευσης 
των πράξεων, εκ μέρους του ΟΑΕΔ, γίνεται μνεία για 
την συμμετοχή στη χρηματοδότηση της Ευρωπαϊκής 
Ένωσης και ειδικότερα του Ευρωπαϊκού Κοινωνικού Τα¬ 
μείου και του Ελληνικού Δημοσίου και ειδικότερα του 
Υπουργείου Εργασίας και Κοινωνικής Ασφάλισης στο 


πλαίσιο του Επιχειρησιακού Προγράμματος «Ανάπτυξη 
Ανθρώπινου Δυναμικού» 2007-2013. 

3. Όλοι οι φορείς της πράξης αποτελούν ουσιαστι¬ 
κούς συντελεστές διάχυσης της πληροφορίας στους/ 
στις ωφελούμενους/ες και, υπό την έννοια αυτή, χρη¬ 
σιμοποιούν, ορθολογικά, κάθε πρόσφορο μέσο που θα 
συμβάλλει στη διαφάνεια και στην απόκτηση χρηστικής 
πληροφορίας από τον πληθυσμό στόχο. 

Προκειμένου για την ενημέρωση των δικαιούχων και 
των ωφελούμενων ανέργων για τις υποχρεώσεις τους 
που απορρέουν από τα συγχρηματοδοτούμενα προ¬ 
γράμματα ΝΘΕ, οι Υπηρεσίες (ΚΠΑ 2), θα προβαίνουν 
στις παρακάτω ενέργειες: 

ί. Γνωστοποίηση προς τους δικαιούχους για την ανα¬ 
γραφή των στοιχείων συγχρηματοδότησης του προ¬ 
γράμματος, στα παραστατικά πληρωμών και στα πα¬ 
ραστατικά μισθοδοσίας των ωφελουμένων. 

μ. Γραπτή ενημέρωση των ωφελουμένων ανέργων από 
τους Δικαιούχους, για την ένταξή τους στο ανωτέρω 
συγχρηματοδοτούμενο πρόγραμμα. 

Άρθρο 14 
Τελικές διατάξεις 

1. Με δημόσια πρόσκληση που εκδίδεται με απόφαση 
του Διοικητή του Οργανισμού προσδιορίζεται η ημε¬ 
ρομηνία έναρξης της υποβολής των ηλεκτρονικών αι¬ 
τήσεων για υπαγωγή στο πρόγραμμα και εξειδικεύεται 
ή/και ορίζεται οτιδήποτε δεν αναφέρεται στους όρους 
της παρούσας, στη βάση της εθνικής και κοινοτικής 
νομοθεσίας. 

2. Η προθεσμία υποβολής των ηλεκτρονικών αιτήσεων 
για υπαγωγή στο πρόγραμμα, λήγει αυτόματα μέσω του 
ηλεκτρονικού συστήματος αιτήσεων, ύστερα από την 
κάλυψη των κατανεμηθεισών θέσεων. Μετά την αυτόματη 
λήξη της αναφερόμενης προθεσμίας, συνεχίζεται η υπο¬ 
βολή των αιτήσεων για αριθμό θέσεων που αντιστοιχεί 
μέχρι το 10% των αρχικά κατανεμηθεισών θέσεων. Στην 
περίπτωση αυτή οι θέσεις παραμένουν σε στάδιο αναμο¬ 
νής και ικανοποιούνται με βάση την ημερομηνία υποβο¬ 
λής των αιτήσεων, εφόσον δημιουργηθούν κενές θέσεις. 

3. Το Δ.Σ. του Οργανισμού δύναται με απόφαση του 
να αναστείλει, να συνεχίσει και να λήξει την προθεσμία 
υποβολής των ηλεκτρονικών αιτήσεων για υπαγωγή 
στο πρόγραμμα. 

4. Περαιτέρω λεπτομέρειες εφαρμογής του προγράμ¬ 
ματος, εξειδικεύονται με αποφάσεις του Δ.Σ. του ΟΑΕΔ, 
μετά από σύμφωνη γνώμη της Διαχειριστικής Αρχής. 

5. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2013 

